
Combis klasifikacija - INTERNO



MINISTARSTVO GOSPODARSTVA, OIB: 19370100881, Ulica grada Vukovara 78, 10000 Zagreb, zastupano po Mariji Vukelić, ravnateljici, (u daljnjem tekstu: Ministarstvo) 

i 

<SubjektNaziv>, OIB: <OIB>, <SubjektAdresa>, (u daljnjem tekstu: Korisnik), zastupan po zakonskom zastupniku/roditelju ili skrbniku, zaključuju


UGOVOR O DODJELI POTPORE



Članak 1.

Ovim Ugovorom uređuju se međusobna prava i obveze ugovornih strana u svezi dodjele potpore odobrene u okviru Projekta „Stipendiranje učenika u obrtničkim zanimanjima“ za školsku godinu 2025./2026., KLASA: 311-01/26-01/23, URBROJ: 526-05-01-03-26-1 od 25. veljače 2026. godine (dalje u tekstu: Projekt).

Članak 2.

Ovim Ugovorom Ministarstvo dodjeljuje Korisniku poticajna, namjenska i bespovratna sredstva u iznosu od 2.400,00 eura (slovima: dvijetisuće i četiristotine eura) (u daljnjem tekstu: odobrena sredstva) u svrhu stipendiranja učenika/ce koji/a se obrazuje za stjecanje deficitarnog obrtničkog zanimanja, pod uvjetima i sukladno kriterijima navedenim u Projektu i ovom Ugovoru.

Članak 3.

Korisnik je učenik/ca  upisan/a u <UpisaniRazred>, <SrednjaSkola>, te se obrazuje za zanimanje <UpisaniProgram>.

Korisnik se obvezuje savladavati nastavni program u kojem se obrazuje bez ponavljanja razreda, a Ministarstvo se obvezuje isplatiti dodijeljenu potporu.

Članak 4.

Odobrena sredstva iz članka 2. ovog Ugovora isplatiti će se na transakcijski račun Korisnika broj <IBAN> kod <Banka>, u jednom obroku.

Prije isplate, Ministarstvo će izvršiti provjeru da li je transakcijski račun Korisnika u blokadi, a u slučaju blokade računa neće izvršiti isplatu i oslobađa se obveze isplate odobrenih sredstava.
Ministarstvo će dopisom obavijestiti Korisnika o navedenome.

Članak 5.

Potpisom ovog Ugovora Korisnik se obvezuje na izvršenje svih obveza predviđenih u Projektu, kao i svih obveza iz ovog Ugovora.

U trenutku podnošenja Prijave, potpisivanja ovog Ugovora kao i za vrijeme trajanja istog, Korisnik ne smije biti primatelj niti jedne druge stipendije za školovanje. Ukoliko se utvrdi da je Korisnik u trenutku potpisivanja ovog Ugovora kao i za vrijeme trajanja istog, primao stipendiju za istu školsku godinu, gubi pravo na stipendiju te je dužan vratiti do tada primljeni iznos stipendije.

Ukoliko Korisnik napusti ili prekine školovanje, svojevoljno ili po izrečenoj stegovnoj mjeri, Ministarstvo će raskinuti Ugovor te je dužan vratiti cjelokupni primljeni iznos potpore.

Korisnik je dužan u roku od 30 (trideset) dana od dana završetka školske godine, odnosno najkasnije do 30. rujna 2026. godine, Ministarstvu dostaviti dokaz o opravdanosti korištenja sredstava (svjedodžba).  

Zahtjev za produljenje roka za dostavu dokaza o namjenskom utrošku dodijeljenih sredstava iz stavka 4. ovog članka može se podnijeti najkasnije 7 (sedam) dana prije isteka ugovorenog roka, u suprotnom se neće uzeti u razmatranje. 

Na pisani zahtjev Korisnika, Ministarstvo može, kada za to postoje objektivno opravdani razlozi više sile, bolesti u obitelji i slično, produljiti rok iz stavka 4. ovog članka.

Korisnik se obvezuje, pisanim putem izvijestiti Ministarstvo o svim promjenama relevantnim za odredbe ovoga Ugovora (dugotrajna bolest, ispis iz škole, ponavljanje razreda i slično) u roku od 30 (trideset) dana od nastale promjene. 


Članak 6.

U svrhu provođenja kontrole namjenskog korištenja sredstava Ministarstvo je ovlašteno izvršiti provjeru korištenja odobrenih sredstava uvidom u dokumentaciju na temelju koje je ostvarena potpora.

Potpisom ovog Ugovora, Korisnik daje suglasnost Ministarstvu da može u bilo kojem trenutku izvršiti uvid u statusnu i svu drugu dodatnu dokumentaciju koja se odnosi na Korisnika, a u svrhu provjere realizacije aktivnosti Projekta i istinitosti podataka iz Skupne izjave STIPENDIRANJE_2025/2026 koju je priložio uz Prijavni obrazac STIPENDIRANJE 2025/2026. Korisnik se obvezuje na zahtjev Ministarstva dostaviti traženu dokumentaciju. 

U slučaju da Korisnik ne omogući Ministarstvu provedbu kontrole namjenskog korištenja sredstava, dužan je izvršiti povrat isplaćenih sredstava s pripadajućim zakonskim zateznim kamatama u korist Državnog proračuna na način i u roku utvrđenom u članku 7. stavku 1. ovog Ugovora.

Članak 7.

Ukoliko Ministarstvo utvrdi nenamjensko korištenje sredstava protivno odredbi članka 3. stavka 2. i odredbama članka 5. stavaka 2., 3. i 4. ovog Ugovora, kao i u slučaju da Ministarstvo naknadnom provjerom utvrdi drugačije stanje u odnosu na ono koje je bilo osnova za odobrenje potpore iz članka 2. ovog Ugovora, odnosno ako Ministarstvo utvrdi da podaci iz Skupne izjave STIPENDIRANJE_2025/2026 koju je zakonski zastupnik Korisnika potpisao i Korisnik priložio uz Prijavni obrazac STIPENDIRANJE 2025/2026. ne odgovaraju stanju koje je Ministarstvo utvrdilo naknadnom provjerom u dokumentaciji i/ili na terenu, Korisnik je obvezan odobrena sredstva, zajedno s pripadajućim zakonskim zateznim kamatama po stopi koja je propisana člankom 29. Zakona o obveznim odnosima („Narodne novine“ br. 35/05, 41/08, 125/11, 78/15, 29/18, 126/21, 114/22, 156/22 i 155/23), koja se određuje za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za tri postotna poena, a koje kamate teku na utvrđeni iznos povrata sredstava od dana isteka roka od 15 dana od dana zaprimanja Odluke pa do isplate, vratiti u Državni proračun Republike Hrvatske u roku od 15 (petnaest) dana od dana zaprimanja Odluke o povratu sredstava. 

Odluka o povratu sredstava, na prijedlog Povjerenstva za provedbu Projekta „Stipendiranje u obrtničkim zanimanjima“ za školsku godinu 2025/2026. godinu, sukladno pisanom obrazloženju Korisnika može se staviti van snage iz razloga više sile, bolesti u obitelji i sličnih opravdanih razloga. 

Ukoliko se dostava Odluke o povratu sredstava na adresu Korisnika iz ovog Ugovora ne obavi, dostava odluke se smatra obavljenom istekom osmoga dana od stavljanja pismena na oglasnu ploču Ministarstva.
 
Ako se utvrdi nenamjensko korištenje odobrenih sredstava, Korisnik će biti uvršten na popis korisnika koji nisu namjenski koristili sredstva, koji će biti javno objavljen na mrežnim stranicama Ministarstva.

Članak 8.
Korisnik kojemu je odobrena potpora dužan je u roku od 10 (deset) dana od primitka Ugovora dostaviti Ministarstvu jedan potpisani primjerak Ugovora o dodjeli potpore i ovjerenu (solemniziranu) bjanko zadužnicu od strane javnog bilježnika na prvi veći iznos u odnosu na iznos dodijeljene stipendije. 
U slučaju punoljetnosti Korisnika potrebno je da zakonski zastupnik/roditelj ili skrbnik na bjanko zadužnici bude naveden kao jamac platac s obzirom na status osobe na koju se zadužnica izdaje (ukoliko je primjenjivo). 
Bjanko zadužnica, sastavljena sukladno Pravilniku o obliku i sadržaju bjanko zadužnice („Narodne novine“, br. 115/12, 82/17 i 154/22), služi kao instrument osiguranja naplate dodijeljene potpore s pripadajućim zakonskim zateznim kamatama, u slučaju nenamjenskog korištenja sredstava, u slučaju naknadno utvrđenog drugačijeg stanja od onog koje je bilo osnova za dodjelu potpore Korisniku, u slučaju nepridržavanja obveza iz Ugovora o dodjeli potpore, odnosno u slučaju da Korisnik ne izvrši povrat sredstava na način utvrđen ugovornim odredbama. 
Ako Korisnik ne dostavi potpisani Ugovor o dodjeli potpore kao i ovjerenu (solemniziranu) bjanko zadužnicu u navedenom roku smatrat će se da je odustao od dodijeljene potpore.

Članak 9.

Korisnik potpisom ovog Ugovora daje pristanak da Ministarstvo prikuplja, obrađuje i koristi podatke iz ovog Ugovora, kao i podatke iz cjelokupne suradnje ostvarene s Korisnikom u svrhu promidžbenih aktivnosti Ministarstva te pristaje na sudjelovanje u medijskom praćenju provedbe Projekta (intervju, snimanje i sl.). 

Korisnik svojim potpisom ovog Ugovora pristaje na javnu objavu svojih podataka te objavu podataka iz članka 7. stavak 4. ovog Ugovora. 

Članak 10.

Ministarstvo će jednostrano raskinuti Ugovor ukoliko Korisnik iz bilo kojeg razloga prestane izvršavati obveze iz ovog Ugovora te je isto dužan vratiti primljeni iznos potpore. 

Stranke će sve eventualne sporove rješavati sporazumno. 
U slučaju da se ne postigne sporazum, ugovara se nadležnost stvarno nadležnog suda u Zagrebu.

Članak 11.

Ovaj Ugovor stupa na snagu danom kad ga potpišu obje strane i vrijedi za školsku godinu 2025./2026.

Ovaj Ugovor sastavljen je u 2 (dva) primjerka, od kojih svaka ugovorna strana zadržava po 1 (jedan) primjerak.


KLASA: <Klasa>
URBROJ: <UrBroj1>
Zagreb,  25. lipnja 2026. godine





ZA MINISTARSTVO					         ZA KORISNIKA
    ravnateljica				                                    roditelj/staratelj
		
                Marija Vukelić				                                                      .
     (Ime i prezime)


________________					         _______________
   (potpis)							     (potpis)





Datum potpisa:	25. lipnja 2026.		                              Datum potpisa: 			

<END>

